Trysil/Engerdal museum

Trysil/Engerdal museum (tidligere Museumssenteret i Trysil/Engerdal) er et kulturhistorisk museum for Trysil og Engerdal kommuner. 

Museet har museumsanlegg på flere lokaliteter i Trysil og Engerdal. Blant de største er Blokkodden Villmarksmuseum i Engerdal, Støa kanal øst i Trysil og Trysil Bygdetun i Innbygda. Trysil Bygdetun er landets eldste bygdemuseum, opprettet i 1901. Trysil/Engerdal museums kontor ligger i Gammelskula, Storvegen 4, i Trysil. 

Trysil/Engerdal museum er organisert som en stiftelse med et styre med representanter fra Engerdal Museum, Engerdal kommune, Trysil Historie- og museumslag, og Trysil kommune. Fra 1. januar 2010 er Trysil/Engerdal museum et av åtte museer i Anno museum, den konsoliderte museumsorganisasjonen i Hedmark.

Referanser

Eksterne lenker 
 

Kulturhistoriske museer
Friluftsmuseer i Norge
Museer i Innlandet
Kultur i Trysil
Kultur i Engerdal
Trysils historie
Engerdals historie